  Виталий Пронин Визь погъёслы со ӧсъёссэс усьтыны быгатоз ни 2019-тӥ арлэн нырысетӥ палараз. «Визьмо» юрт пуктон борды басьтӥськиз Ижысь «Калашников» концерн. Та вакытэ Ижысь архитектурая но лэсьтӥськонъя валтӥсь управление технопаркез пуктыны лэзись документ сётӥз ни. Кытын со ӝутэмын луоз, тодмо ни. 2 этажъем 1 сюрс 500 квадрат метр быдӟа юрт сылоз Ижысь «Ривьера» жилищной комплекс вӧзын. Со, туала куронъёсты лыдэ басьтыса, лэсьтӥськоз, отын тодон-валан люканы быгатозы инвалид нылпиос но. - Технопарк дышетскисьёс но студентъёс понна чакламын, татын соос научной ужъёс лэсьтозы, пӧртэм удысъёсъя бизнес-проектъёс кылдытозы, экспертъёсын пумиськылозы, кенешозы, тодматскозы дуннеысь усто проектъёсын. Оскисько, технопаркын ми асьмелы кивоштӥсьёс будэтомы, соос, кӧня ке аръёс ортчыса, концернэ лыктозы, - вераз «Калашников» концернлэн валтӥсь директорез Алексей Криворучко. Нылпиос понна таӵе технопарк усьтонлы дурбасьтӥзы Удмуртилэн Тӧроез А. Бречалов но Удмуртиысь Правительство. Ангелина Снигирёва Туспуктэм басьтэмнын "Калашников" концернлэн сайтысьтыз  